Ди щIалэхэр нэхъ лъэщщ
Уфа къалэм щагъэлъэпIащ «Динамо» спорт зэгухьэныгъэр илъэс 90 зэрырикъур. Махуэшхуэ зэIущIэм кърихьэлIащ Урысейм ШынагъуэншагъэмкIэ и советым и секретарым и къуэдзэ Нургалиев Рашид.
Махуэшхуэм и купщIэ нэхъыщхьэу щытащ махуиплIкIэ екIуэкIа IэпщэрыбанэмкIэ «Динамо» Совет нэхъыщхьэм и урысейпсо чемпионатым и кIэух зэпеуэр. Абы хэтащ УФ-м и щIыналъэ плIыщIым къикIа спортсмени 120-рэ. IэпщэрыбанэмкIэ я спортсмен нэхъ лъэщхэр утыку ирагъэхьащ къэралым и МВД-м, ФСБ-м, ФСКН-м, МЧС-м, таможеннэ къулыкъум, ФСИН-м, нэгъуэщI ведомствэхэм. Абы хэтащ Къэбэрдей-Балъкъэрым и спортсменипщI.
Ди лIыкIуэхэм медали 6 къахьащ, икIи езыхэр зыхэта гупым я деж командэ зэпеуэм япэ увыпIэр щаубыдащ.
Щхьэзакъуэ зэпеуэхэм щытекIуащ Къанэмэт Астемыррэ Тенджыз Арсенрэ. ТIуми Куба къажэм зыщагъасэ. Абыхэм я къуажэгъу Беслъэней Нурмухьэмэд етIуанэ увыпIэр къихьащ. Кубадэс АфIэунэ Аскэрхъан, Дыгулыбгъуей щыщ Хьэжырокъуэ Валерэ, Налшык икIа Ибрахьим Рустам сымэ жэз медалхэр къалъысащ.
Ди щIалэхэм я тренерщ Мамхэгъхэ Iэдэмрэ Хьэчимрэ.
Гъэунэ Светланэ,
КъБР-м Спортымрэ туризмэмкIэ и министерствэм и пресс-IуэхущIапIэ.
